เฮโลเพิ่มเป้า‘TUF’ ทริสไม่แน่ใจอนาคต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — TUF วิ่งฉิว นักวิเคราะห์เพิ่มเป้ากำไรราคาหุ้นหากซื้อ MWB สำเร็จ ส่วนทริสยังมองแนวโน้มไม่ชัดเจน
หุ้นบริษัท ไทยยูเนี่ยน โฟรเซ่น โปรดักส์ (TUF) กระโดดตั้งแต่เปิดการซื้อขายจนกระทั่งมาปิดที่ราคา 50 บาท บวก 3.25 บาท คิดเป็น 6.95% ด้วยมูลค่าซื้อขายมากถึง 841 ล้านบาท หลังนักวิเคราะห์เชียร์ซื้อ กรณีบริษัทจะซื้อบริษัท เอ็มดับเบิ้ลยู แบรนด์ โฮลดิ้งส์ (MWB)
บริษัทหลักทรัพย์ ภัทร คงคำแนะนำให้ซื้อ พร้อมปรับประมาณการกำไรต่อหุ้น เพิ่มขึ้น 79% เป็น 4.55 บาท และ 5.57 บาท ในปีนี้และปีหน้าตามลำดับ และขยับมูลค่าเหมาะสมจาก 50.70 บาท เป็น 60 บาท เพราะคาดว่า MWB จะช่วยเพิ่มยอดขายให้ TUF 2530% ต้นทุนการผลิตลดลง และขยายตลาดไปยุโรปมากขึ้น
ด้านนักวิเคราะห์บริษัทหลักทรัพย์ เอเซีย พลัส แนะนำ “ถือ” ให้ราคา 49.08 บาท แม้จะมีมุมมองบวกในระยะยาว แต่ในระยะ 12 ปีจะยังไม่เห็นผลอย่างมีนัย และหนี้ที่เพิ่มขึ้นมากจะกดดันต่อศักยภาพการทำกำไรของ TUF 
บริษัท ทริสเรทติ้ง ประกาศ “เครดิตพินิจ” แนวโน้ม “ยังไม่ชัดเจน” ให้แก่อันดับเครดิตของ TUF แม้ธุรกิจน่าจะแข็งแกร่งขึ้น แต่สถานะการเงินจะอ่อนแอลง และการซื้อ MWB ยังมีความเสี่ยงในด้านการบริหารและการควบรวมธุรกิจ